rejauldu/bengali-wikipedia huggingface dataset:
thumb|250px|বেলজিয়ামের উত্তর সাগরে স্থাপিত বাতাসে চালিত পাখা, যেখানে ৫ মেগাওয়াট বিদ্যুৎ উৎপাদিত হয়। বায়ুকল () মূলত এমন একটি ঘূর্ণমান যন্ত্র, যা বাতাস থেকে শক্তির রূপান্তর ঘটায়। বাতাসের গতি কাজে লাগিয়ে যান্ত্রিক শক্তির ব্যবহারের মাধ্যমে বায়ুকল দিয়ে সরাসরি পানি তোলা যায়, কাঠ কাটা যায়, পাথর কাটা যায়। বায়ুকল এভাবে সরাসরি কোনো কাজে ব্যবহার করা হলে তাকে বায়ুকারখানা (Windmill) বলা হয়ে থাকে। আর যেসব বায়ুকল দিয়ে বিদ্যুৎ উৎপাদন করা হয়ে থাকে, সেগুলোকে বলা হয় বায়ুজেনারেটর, বায়ুকল জেনারেটর (WTG), বায়ুশক্তি রূপান্তরকারী (WEC), এরোজেনারেটর (aerogenerator) ইত্যাদি।   ধরন  বায়ুকল আনুভূমিক কিংবা উল্লম্ব, যেকোনো রকমের হতে পারে। তবে আনুভূমিক ঘূর্ণনক্ষম বায়ুকলই বেশি ব্যবহৃত হতে দেখা যায়। thumb|center|350px|alt=3 চলমান অবস্থায় সাধারণ ধারার বায়ুকল চলমান।|চলমান অবস্থায় তিনটি সাধারণ ধারার আনুভূমিক (HAWT) এবং উল্লম্ব (VAWT) বায়ুকল।   অনুভূমিক বায়ুকল  অনুভূমিক বায়ুকলে (Horizontal Axis Wind Turbine: HAWT) বিদ্যুৎ উৎপাদী জেনারেটর এবং রোটর শ্যাফ্‌ট, টাওয়ারের চূড়ায় বসানো থাকে বাতাসের দিকে মুখ করে। এজাতীয় বায়ুকলই বায়ুকলের মধ্যে সবচেয়ে জনপ্রিয় এবং পুরোন।   উল্লম্ব বায়ুকল  উল্লম্ব বায়ুকলে (Vertical Axis Wind Turbine: VAWT) বিদ্যুৎ উৎপাদী জেনারেটর থাকে আকাশের দিকে মুখ করে এবং রোটর শ্যাফ্‌ট থাকে টাওয়ারের মতোই লম্বালম্বি। এজাতীয় বায়ুকলের মূল সুবিধা হলো এগুলোকে বাতাসের দিকে মুখ করে থাকতে হয় না।   রেকর্ডধারীদের গ্যালারি   ডান|থাম্ব|নেদারল্যান্ডসের কিন্ডারডিজক গ্রামে কিন্ডারডিজকের উইন্ডমিলগুলি ইউনেস্কোর বিশ্ব ঐতিহ্যবাহী স্থান বায়ুকল উইন্ডমিল হল এমন একটি কাঠামো যা পাল বা ব্লেড নামক ভ্যান ব্যবহার করে বায়ু শক্তিকে ঘূর্ণন শক্তিতে রূপান্তরিত করে। শব্দটি উইন্ডপাম্প, উইন্ড টারবাইন ও অন্যান্য অ্যাপ্লিকেশনের জন্যও প্রসারিত হয়, ইংরেজি বলার কিছু অংশে। বিশ্ব বায়ু ইঞ্জিন শব্দটি কখনও কখনও এই জাতীয় ডিভাইসগুলিকে বর্ণনা করতে ব্যবহৃত হয়। "a mill or machine operated by the wind usually acting on oblique vanes or sails that radiate from a horizontal shaft, especially: (a) wind-driven water pump or electric generator, (b) the wind-driven wheel of a windmill".  উচ্চ মধ্যযুগ এবং প্রাথমিক আধুনিক যুগ জুড়ে উইন্ডমিল ব্যবহার করা হত; অনুভূমিক বা প্যানেমোন উইন্ডমিল প্রথম 9ম শতাব্দীতে পারস্যে আবির্ভূত হয়েছিল এবং 12 শতকে উত্তর- পশ্চিম ইউরোপে উল্লম্ব উইন্ডমিল প্রথম আবির্ভূত হয়েছিল। Glick, Thomas F., Steven Livesey, and Faith Wallis. Medieval science, technology, and medicine: an encyclopedia. Routledge, 2014, 519. Geography, Landscape and Mills. Pennsylvania State University. ডাচ সংস্কৃতির একটি আইকন হিসাবে বিবেচিত,  বর্তমানে নেদারল্যান্ডসে প্রায় 1,000টি বায়ুকল রয়েছে।   তথ্যসূত্র    বহিঃসংযোগ    বাসা-বাড়িতে ব্যবহারোপযোগী ১.৫কিলোওয়াট বায়ুকল তৈরির ছবিসহ প্রশিক্ষণ  Time-lapse video of wind turbine installation at the WMRA Deer Island Wastewater Treatment Plant  উইন্ড প্রজেক্ট  বায়ু শক্তির ব্যাপারে পথনির্দেশিকাসহ ভ্রমণ  বায়ু শক্তির প্রযুক্তি ওয়ার্ল্ড উইন্ড এনার্জি এসোসিয়েশন  ন্যাশনাল জিওগ্রাফিকের ওয়েবসাইটে বায়ুকলের সিমুলেশন  বায়ুকল যন্ত্রকৌশলে বায়ুকলের জন্য robust path তৈরি করার কৌশল বায়ুকল যন্ত্রকৌশলের উপর তথ্য ও ভিডিও  বিষয়শ্রেণী:বায়ু বিষয়শ্রেণী:নবায়নযোগ্য শক্তি বিষয়শ্রেণী:পরিবেশ বিষয়শ্রেণী:বায়ুগতিবিজ্ঞান বিষয়শ্রেণী:বৈদ্যুতিক শক্তি বিষয়শ্রেণী:বৈদ্যুতিক জেনারেটর বিষয়শ্রেণী:শক্তির রূপান্তর
দেশি বাতাসী (বৈজ্ঞানিক নাম: Neotropius atherinoides) (ইংরেজি: Indian potasi) হচ্ছে Schilbeidae পরিবারের Neotropius গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত, পাকিস্তান, নেপাল এবং মায়ানমারে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Rahman, A.K.A. (1989) Freshwater fishes of Bangladesh., Zoological Society of Bangladesh. Department of Zoology, University of Dhaka. 364 p. Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam. Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p. Ferraris, C.J. Jr. (2007) Checklist of catfishes, recent and fossil (Osteichthyes: Siluriformes), and catalogue of siluriform primary types., Zootaxa 1418:1-628.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:নেপালের মাছ বিষয়শ্রেণী:মিয়ানমারের মাছ
আগরদাঁড়ী ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদর উপজেলার একটি ইউনিয়ন।   আয়তন  আগরদাঁড়ী ইউনিয়নের আয়তন ৭৯৮৮ একর (৩২.৩২৬ বর্গ কিলোমিটার)  জনসংখ্যা  ২০০১ সালের পরিসংখ্যান অনুযায়ী আগরদাঁড়ী ইউনিয়নের লোকসংখ্যা ৪৩,৮২৪ জন। এর মধ্যে পুরুষ ২২,১০৩ জন এবং মহিলা ২১,৭২১ জন।  অবস্থান ও আয়তন  আগরদাঁড়ী ইউনিয়নের উত্তরে ঝাউডাঙ্গা ইউনিয়ন, দক্ষিণে শিবপুর ইউনিয়ন, পূর্বে লাবসা ইউনিয়ন ও পশ্চিমে কুশখালী ইউনিয়ন রয়েছে।  প্রশাসনিক কাঠামো  আগরদাঁড়ী ইউনিয়ন সাতক্ষীরা সদর উপজেলার আওতাধীন ১০নং ইউনিয়ন পরিষদ। ইউনিয়নে দুইটি হাট রয়েছেঃ আবাদেরহাট এবং বাবুলিয়া হাট।   শিক্ষা ব্যবস্থা  আগরদাঁড়ী ইউনিয়নের সাক্ষরতার হার ৭০%। এ ইউনিয়নে ১টি কলেজ, ৩টি মাধ্যমিক বিদ্যালয়, ১টি নিন্ম মাধ্যমিক বিদ্যালয়, ৬টি মাদ্রাসা ও ৬টি প্রাথমিক বিদ্যালয় রয়েছে।  ধর্মীয় অবকাঠামো  আগরদাঁড়ী ইউনিয়নে ৫টি মসজিদ, ১টি এতিমখানা, ১টি মন্দির, ২টি ঈদগাহ রয়েছে।   তথ্যসূত্র    বহিঃসংযোগ  আগরদাঁড়ী ইউনিয়নের তথ্য বাতায়ন   বিষয়শ্রেণী:সাতক্ষীরা সদর উপজেলার ইউনিয়ন বিষয়শ্রেণী:সাতক্ষীরা জেলার ইউনিয়ন
চালতা বা চালিতা বা চাইলতে  (বৈজ্ঞানিক নাম: Dillenia indica ইংরেজি নাম: Elephant Apple"Dillenia indica". Germplasm Resources Information Network (GRIN). Agricultural Research Service (ARS), United States Department of Agriculture (USDA). Retrieved 6 May 2019.) এক রকমের ভারতবর্ষীয় উদ্ভিদ। চালতার ফল খুব আদরণীয় নয়। এই ফল দিয়ে চাটনি ও আচার তৈরি হয়।Germplasm Resources Information Network: Dillenia indica  গাছটি দেখতে সুন্দর বলে শোভাবর্ধক তরু হিসাবেও কখনো কখনো উদ্যানে লাগানো হয়ে থাকে।   উৎপত্তি  চালতার জন্ম দক্ষিণ-পূর্ব এশিয়ায়। এটি বাংলাদেশ, ভারত, শ্রীলঙ্কা, চীন, ভিয়েতনাম, থাইল্যান্ড, মালয়েশিয়া, ইন্দোনেশিয়া ইত্যাদি দেশে জন্মে।   আকার  চালতা গাছ মাঝির আকারের চিরহরিৎ বৃক্ষ জাতীয় উদ্ভিদ। এ গাছ উচ্চতায় ১৫ মিটার পর্যন্ত হতে পারে। গাছের গায়ে লালচে রঙের চকচকে বাকল থাকেমৃত্যুঞ্জয় রায়, লেখক; দিব্য প্রকাশ ; বাংলার বিচিত্র ফল; ফেব্রুয়ারি, ২০০৭; পৃষ্ঠা-১৫৮-৫৯, । পাতার কিনারা খাঁজ কাটা, শিরা উঁচু সমান্তরাল। চালতার সাদা রঙের ফুল দেখতে সুন্দর ; এটি সুগন্ধযুক্ত। ফুলের ব্যাস ১৫-১৮ সেন্টিমিটার। ফুলে পাঁচটি মোটা পাঁপড়ি বেষ্টিত কেন্দ্রে প্রচুর হলুদ পুংকেশর থাকে ; বৃতিগুলো সেসব পাঁপড়িকে আঁকড়ে ঘিরে রাখে। বছরের মে-জুন মাসে ফুল ফোটার মৌসুম।   ব্যবহার্য অংশ  thumb|left|চালতার আচার, কলকাতা, পশ্চিমবঙ্গ, ভারত ফল টক বলে চালতার আচার, চাটনি, টক ডাল অনেকের প্রিয় খাদ্য। পাকা ফল পিষে নিয়ে নুন-লংকা দিয়ে মাখালে তা বেশ লোভনীয় হয়। গ্রাম এলাকায় সাধারণত জঙ্গলে এ গাছ জন্মে ; কখনো কখনো দু’একটি গাছ বাড়ির উঠানে দেখা যায়। চালতা ফলের যে অংশ খাওয়া হয় তা আসলে ফুলের বৃতি। প্রকৃত ফল বৃতির আড়ালে লুকিয়ে থাকে। ফল বাঁকানো নলের মত ; ভিতরে চটচটে আঠার মধ্যে বীজ প্রোথিত থাকে।Huxley, A., ed. (1992). New RHS Dictionary of Gardening. Macmillan .Flora of Pakistan: Dillenia indica চালতা অপ্রকৃত ফল; মাংসল বৃতিই ভক্ষণযোগ্য।   রোপনের সময়  বর্ষার পর ফল পাকে, শীতকাল পর্যন্ত ফল পাওয়া যায়। পাকা ফলের বীজ থেকে চারা তৈরি করা যায়। গাছে ফল পাকলে যদি তা না পাড়া হয় তবে সে ফল থেকে বীজ আপনাআপনি মাটিতে ঝরে পড়ে ; অনুকূল পরিবেশে তা থেকে চারা গজায়। এজন্য চালতা তলায় প্রায়শ: ছোট ছোট অনেক চারা দেখা যায়। এসব চার তুলে বাগানে লাগিয়ে দিলেও গাছ হয়। তবে বীজ থেকে করা চারার গাছ ফল ধরতে ৬-৭ বছর লেগে যায়। গাছ বাঁচে কম-বেশি ২৫-৩০ বছর। শাখা কলম বা কাটিং করেও চালতার চারা তৈরি করা যায়। সেসব কলমে দ্রুত ফল ধরে।  চালতার গুনাগুণ  ঠান্ডা লেগে জ্বর হলে চালতার রস অনেক উপকারে লাগে।  বাতের ব্যথাতে কচি চালতার রস জলের সাথে মিশিয়ে খেলে উপকার পাওয়া যায়।  রক্ত আমাশয়ের জন্য চালতার কচি পাতার রস উপকার।  কফ ও সর্দির জন্য গাছের ছালের গুঁড়া নিরাময়ের কাজ করে। তাছাড়াও মুখে ঘা কিংবা চামড়া উঠে গেলে এটি খেলে তাড়াতাড়ি সারে।কারণ, এতে আছে ভিটামিন সি ও প্রচুর পরিমাণে অ্যান্টিক্সিডেন্ট।আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ১৩৫-৩৬  চালতার শ্রেণিবিন্যাস ক্যারোলাস লিনিয়াস প্রথম ১৭৫৯ সালে তার বই Systema Naturae তে উল্লেখ করেন।  চিত্রশালা   তথ্যসূত্র   বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:ঔষধি উদ্ভিদ বিষয়শ্রেণী:ভারতের উদ্ভিদ বিষয়শ্রেণী:শ্রীলঙ্কার উদ্ভিদ বিষয়শ্রেণী:চীনের উদ্ভিদ বিষয়শ্রেণী:ভিয়েতনামের উদ্ভিদ বিষয়শ্রেণী:থাইল্যান্ডের উদ্ভিদ বিষয়শ্রেণী:মালয়েশিয়ার উদ্ভিদ বিষয়শ্রেণী:ইন্দোনেশিয়ার উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
কোল্লাম () ভারতের কেরল রাজ্যের কোল্লাম জেলার একটি শহর ও পৌর কর্পোরেশনাধীন এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১ মিটার (৩ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কোল্লম শহরের জনসংখ্যা হল ৩৬১,৪৪১ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে কোল্লম এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।  আরও দেখুন  কোল্লম শহরের কেন্দ্রস্থল  আসরমাম  পোর্ট রোড, কোল্লম   তথ্যসূত্র   বিষয়শ্রেণী:কেরলের নগর বিষয়শ্রেণী:ভারতের মহানগর বিষয়শ্রেণী:সাবেক পর্তুগিজ উপনিবেশ বিষয়শ্রেণী:কেরলের পর্যটন বিষয়শ্রেণী:ভারতের প্রাক্তন রাজধানী শহর বিষয়শ্রেণী:ভারতের জনবহুল উপকূলীয় স্থান বিষয়শ্রেণী:ভারতের বন্দরনগরী
বীণা মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় স্বরূপনগর বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
টমাস এ সাংমা (২৭ জুলাই ১৯৬১, তুরা, মেঘালয়) থেকে একজন ভারতীয় রাজনীতিবিদ ও মেঘালয়ের ন্যাশনাল পিপলস পার্টির সদস্য। তিনি জাতীয়তাবাদী কংগ্রেস পার্টি থেকে ২০০৮-২০১৪ মেয়াদে ভারতের রাজ্যসভায় নির্বাচিত হয়েছিলেন।    তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:মেঘালয়ের রাজ্যসভা সদস্য বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:পশ্চিম গারো পাহাড় জেলার ব্যক্তি বিষয়শ্রেণী:মেঘালয়ের জাতীয়তাবাদী কংগ্রেস পার্টির রাজনীতিবিদ
2022-23 বাংলাদেশ ক্রিকেট লীগ ছিল বাংলাদেশ ক্রিকেট লিগের (বিসিএল) দশম সংস্করণ, একটি প্রথম-শ্রেণীর ক্রিকেট প্রতিযোগিতা যা বাংলাদেশে 20 ডিসেম্বর 2022 থেকে 7 মার্চ 2023 পর্যন্ত অনুষ্ঠিত হয়েছিল  বাংলাদেশ ক্রিকেট বোর্ড (বিসিবি) ঘোষণা করেছে 10তম বিসিএল 2022 সালের ডিসেম্বরে অনুষ্ঠিত হবে। সেন্ট্রাল জোন ছিল ডিফেন্ডিং চ্যাম্পিয়ন।   ভেন্যু  বগুড়া চট্টগ্রাম কক্সবাজার রাজশাহী শহীদ চান্দু স্টেডিয়াম জহুর আহমেদ চৌধুরী স্টেডিয়াম শেখ কামাল আন্তর্জাতিক স্টেডিয়াম শহীদ কামারুজ্জামান স্টেডিয়াম ক্ষমতা: 15,000 ক্ষমতা: 22,000 ক্ষমতা: 7,800 ক্ষমতা: 15,000alt=Zahur Ahmed Chowdhury Stadium|250x250পিক্সেল|জহুর আহমেদ চৌধুরী স্টেডিয়ামalt=Sheikh Kamal Cricket Stadium|250x250পিক্সেল|শেখ কামাল ক্রিকেট স্টেডিয়ামalt=Shaheed Qamaruzzaman Stadium|250x250পিক্সেল|শহীদ কামারুজ্জামান স্টেডিয়াম মিল: 2 মিল: 1 মিল: 3 মিল: 1   পয়েন্ট টেবিল  দল        সেন্ট্রাল জোন 3 2 1 0 0 19 দক্ষিণ অঞ্চল 3 2 0 1 0 18 পূর্ব অঞ্চল 3 0 1 2 0 4 উত্তর অঞ্চল 3 0 1 2 0 2  সাউথ জোন ফাইনালে সেন্ট্রাল জোনকে এক ইনিংস ও ৩৩ রানে হারিয়েছে।    ফাইনাল    তথ্যসূত্র   বিষয়শ্রেণী:২০০০-০১ থেকে বাংলাদেশের ক্রিকেট মৌসুম বিষয়শ্রেণী:২০২২-এ বাংলাদেশী ক্রিকেট বিষয়শ্রেণী:বাংলাদেশ ক্রিকেট লিগ
Usage   {{Google books|id|title|page=|keywords=|text=|plainurl=}}  The page, keywords, text, and plainurl parameters are all optional.  The  parameter is the string of twelve characters found in the specific Google Books URL after "id=" but before "&".  The  parameter is used to specify the publication title when used as a link (and not as a bare URL;  is not useful when  is used).  The  parameter may be used to link to a particular normal (PA) page number.  can be used for "special" pages, e.g.  for the page numbered "i" or  for an inside cover (check the specific circumstances as appropriate for the latter as they vary from book to book).  The  parameter may be used to search for particular keywords within the text (corresponding to the q parameter in the Google URL);  searches for a quoted phrase (corresponding to the dq parameter in the Google URL).  The  parameter tells the template to output a URL (web address) only, rather than a linked book title and page number. Use  when using this template in a  parameter of a citation template.  works as an alias.  For external links, the following all do the same thing:  For URLs, the following all do the same thing:  Example 1: Doe, John. {{Google books|7ydCAAAAIAAJ|History of the Western Insurrection}} creates Doe, John. .  Example 2: Doe, John. {{Google books|7ydCAAAAIAAJ|History of the Western Insurrection|keywords=blood}} creates Doe, John. .  Example 3: Doe, John. {{Google books|7ydCAAAAIAAJ|History of the Western Insurrection|page=42}} creates Doe, John. .  Example 4: {{cite book|last=Doe|first=John|title=History of the Western Insurrection|url={{Google books|7ydCAAAAIAAJ|page=42|plainurl=yes}}|page=42}} creates  Example 5: Doe, John. {{Google books|7ydCAAAAIAAJ|History of the Western Insurrection|page=42|text=Perhaps bloodshed might have been avoided.}} creates Doe, John. .  Example 6: Doe, John. {{Google books|7ydCAAAAIAAJ|History of the Western Insurrection|pg=PP2}} creates this which links to the bookplate on the inside cover Doe, John. .  Example 7: Doe, John. {{Google books|7ydCAAAAIAAJ|History of the Western Insurrection|pg=PR1}} creates this which links to the title page complete with inscriptions Doe, John. .   See also       Google Books  WP:GBOOKS   Further research       Generator   Google book tool Converts bare url into  format
প্রোস্টেট ক্যান্সার অ্যান্টিজেন ৩ (পিসিএ৩ জিন, যাকে ডিডি৩ও বলা হয়) একটি অপ্রকোষ্ঠিত আরএনএ উৎপাদনকারী জিন। পিসিএ৩ জিন কেবল মানব প্রোস্টেট টিস্যুতেই প্রকাশিত হয় এবং প্রোস্টেট ক্যান্সারে এই জিনের অভিব্যক্তি অত্যন্ত বেড়ে যায়। এর সীমিত অভিব্যক্তি প্রোফাইলের কারণে পিসিএ৩ আরএনএ একটি অর্বুদ চিহ্নক (টিউমার মার্কার) হিসাবে উপযোগী।  জৈবসূচক হিসাবে ব্যবহার বর্তমানে প্রোস্টেট ক্যান্সারের সবচেয়ে ব্যবহৃত জৈবসূচক হল রক্তে প্রোস্টেট-নির্দিষ্ট অ্যান্টিজেনের (পিএসএ) মাত্রা বা এর থেকে প্রাপ্ত পরিমাপ। যেহেতু পিএসএ প্রোস্টেট-নির্দিষ্ট কিন্তু ক্যান্সার-নির্দিষ্ট নয়, এটি একটি অপূর্ণাঙ্গ জৈবসূচক। উদাহরণস্বরূপ, সৌম্য প্রোস্টেটিক হাইপারপ্লাসিয়াযুক্ত (বিপিএইচ) বয়স্ক পুরুষদের মধ্যে পিএসএ বেড়ে যেতে পারে। প্রোস্টেট ক্যান্সারের রোগনির্ণয় উন্নত করতে বেশ কিছু নতুন জৈবসূচক গবেষণাধীন। এগুলির মধ্যে কিছু মূত্রের নমুনায় পরিমাপ করা যায় এবং ভবিষ্যতে পিএসএ-এর স্থান নিতে পারে।  রক্তের পিএসএ-এর তুলনায় পিসিএ৩-এর সংবেদনশীলতা কম কিন্তু নির্দিষ্টতা বেশি এবং ভাল ধনাত্মক ও ঋণাত্মক পূর্বাভাস মূল্য রয়েছে। এটি প্রোস্টেটের আয়তন থেকে স্বাধীন, যেখানে পিএসএ নয়। ডিজিটাল রেক্টাল পরীক্ষার মাধ্যমে প্রোস্টেট মালিশের পর প্রথম প্রস্রাবের অংশে এটি পরিমাপ করা উচিত।  পিসিএ৩ পুনরায় প্রোস্টেট বায়োপসি করা পুরুষদের মধ্যে ম্যালিগন্যান্সির উপস্থিতি ভবিষ্যদ্বাণী করতে কার্যকর বলে প্রমাণিত হয়েছে। এর অর্থ হল, ডিজিটাল রেক্টাল পরীক্ষা এবং পিএসএ প্রোস্টেট ক্যান্সারের সম্ভাবনা নির্দেশ করলেও প্রথম প্রোস্টেট বায়োপসি স্বাভাবিক ফলাফল দেখালে তা রোগীর জন্য ক্লিনিকালি কার্যকর হতে পারে। এটি প্রায় ৬০% ক্ষেত্রে ঘটে এবং পুনরায় পরীক্ষা করলে ২০-৪০% রোগীর অস্বাভাবিক বায়োপসি ফলাফল পাওয়া যায়।  পিসিএ৩-এর অন্যান্য ব্যবহার যা অধ্যয়ন করা হচ্ছে তার মধ্যে রয়েছে টিউমারের আয়তন, গ্রেডিং (গ্লিসন স্কোর) বা এক্সট্রাক্যাপসুলার এক্সটেনশনের মতো প্রতিকূল টিউমার বৈশিষ্ট্যগুলির সাথে এর পারস্পরিক সম্পর্ক। এই গবেষণাগুলি এ পর্যন্ত পরস্পরবিরোধী ফলাফল দিয়েছে।  সমাজ ও সংস্কৃতি প্রোজেনসা পিসিএ৩ পরীক্ষা নামে একটি বাণিজ্যিক কিট ক্যালিফোর্নিয়ার কোম্পানি জেন-প্রোব দ্বারা বিপণন করা হয়।  জেন-প্রোব ২০০৩ সালে ডায়াগনোকিউর থেকে পিসিএ৩ পরীক্ষার অধিকার অর্জন করে।  এপ্রিল ২০১২-এ, হোলোজিক নগদে ৩.৭৫ বিলিয়ন ডলারে জেন-প্রোব কিনে নেয়।  আবিষ্কার ১৯৯৯ সালে পিসিএ৩ প্রোস্টেট ক্যান্সার কোষ দ্বারা অত্যন্ত অভিব্যক্তিপ্রাপ্ত বলে আবিষ্কৃত হয়।   তথ্যসূত্র    আরও পড়ুন                                       বহিঃসংযোগ     বিষয়শ্রেণী:অপ্রকোষ্ঠিত আরএনএ বিষয়শ্রেণী:আরএনএ বিষয়শ্রেণী:অর্বুদসূচক
কান্ধামাল গণধর্ষণের ঘটনা ২০১৫ সালের মার্চ মাসে ভারতের পশ্চিমবঙ্গ রাজ্যের নদিয়া জেলার রানাঘাটে ঘটিত একটি অপরাধমূলক কর্মকাণ্ড ছিল। ক্যাথলিক মিশনারি স্কুলে ডাকাতি চলাকালে আটজন লোক ৭১ বছর বয়সী ক্যাথলিক সন্ন্যাসিনী সাইরো-মালাঙ্কারা কে গণধর্ষণ করে। ঘটনার পূর্বে, স্কুল কর্মকর্তারা পুলিশকে বলেছিলেন যে তারা প্রাণনাশের হুমকি পেয়েছেন। রানা আইয়ুব এবং অন্যান্যদের মতো কর্মীরা কোনও প্রমাণ ছাড়াই প্রাথমিকভাবে হিন্দু গোষ্ঠীগুলিকে ধর্ষণের জন্য দায়ী করেছিলেন। তবে ২০১৫ সালের ২৬ মার্চ এই অপরাধের জন্য দুজনকে গ্রেপ্তার করা হয়। পুলিশ জানায়, ছয় দিন আগে রানাঘাট কনভেন্ট স্কুলে ৭১ বছর বয়সী সন্ন্যাসিনীর যৌন নিপীড়নে জড়িত সন্দেহে ২০ মার্চ, ২০১৫ তারিখে দুই বাংলাদেশী নাগরিককে আটক করা হয়। উত্তর দিনাজপুরের পুলিশ সুপার এস ডব্লিউ রেজা জানিয়েছেন, গত ১৪ মার্চ কনভেন্ট অফ জেসাস অ্যান্ড মেরি স্কুলে সিসিটিভি ক্যামেরায় ধরা পড়া ব্যক্তিদের সঙ্গে মুকুল আলম (২৮) ও মোঃ মজিদ (২৯) এই দুই সন্দেহভাজনের অসাধারণ মিল রয়েছে। তাদের মধ্যে একজনের সাথে ৭৫ শতাংশ মিল রয়েছে।   প্রতিক্রিয়া  কার্ডিনাল বাসেলিওস ক্লিমিস হাসপাতালে ভুক্তভোগীর সাথে দেখা করেন এবং সংবাদ মাধ্যমকে বলেন, "এই ধরনের অমানবিক কাজ বন্ধ করা উচিত। আমরা কর্তৃপক্ষকে অনুরোধ করছি যাতে প্রকাশ্যে এই অপরাধের ন্যায়বিচার করা হয়।"   তথ্যসূত্র   বিষয়শ্রেণী:পশ্চিমবঙ্গে অপরাধ বিষয়শ্রেণী:নারীর প্রতি সহিংসতার ঘটনা বিষয়শ্রেণী:ভারতে গণধর্ষণ বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:২০১৫-এ ভারতে অপরাধ বিষয়শ্রেণী:ভারতে ধর্ষণ
সাউথ ইস্টার্ন মেইন লাইন বা দক্ষিণ পূর্ব প্রধান রেলপথ হল যুক্তরাজ্যের দক্ষিণ পূর্ব ইংল্যান্ডের একটি দীর্ঘ দূরত্বের রেলপথ, সেভেনোয়াকস, টনব্রিজ, অ্যাশফোর্ড ও ফোকস্টোন হয়ে ডোভার পর্যন্ত বিস্তৃত ও কেন্ট অতিক্রমকারী তিনটি প্রধান রুটের মধ্যে একটি। অন্যান্য রুটসমূহ হল চ্যাথাম প্রধান রেলপথ, যা উত্তর কেন্ট উপকূল বরাবর চ্যাথাম হয়ে রামসগেট বা ডোভার পর্যন্ত বিস্তৃত এবং হাই স্পিড ১ যা কেন্টের মধ্যভাগ মধ্য দিয়ে অগ্রসর হয়ে ফোকস্টোনের উপকূলে পৌঁছায়, যেখানে এটি চ্যানেল টানেলে প্রবেশ করে।  ইতিহাস নির্মাণ  রেলপথটি সাউথ ইস্টার্ন রেলওয়ে (এসইআর) দ্বারা নির্মিত হয়েছিল, যেটি লন্ডন, চ্যাথাম অ্যান্ড ডোভার রেলওয়ের (এলসিডিআর) সাথে প্রতিযোগিতায় ছিল, তাই এটি কেন্টে রুটের একটি নকল বা অনুরুপ রেলপথ ছিল।  মূল প্রধান রেলপথটি ১৮৩৬ সালে পার্লামেন্টের আইন দ্বারা অনুমোদন দেওয়া হয়েছিল। প্রথম অনুমোদিত রুটটি লন্ডন ব্রিজ থেকে অক্সটেড, টনব্রিজ, মেইডস্টোন, অ্যাশফোর্ড হয়ে ফোকস্টোন পর্যন্ত বিস্তৃত ছিল। রুটটি বিদ্যমান লন্ডন অ্যান্ড ক্রয়েডন রেলওয়ে এবং লন্ডন অ্যান্ড গ্রিনিচ রেলওয়ে কোম্পানির ট্র্যাকসমূহ ব্যবহার করে নির্মিত হয়। এসইআর কোম্পানির অতিরিক্ত মূলধন ছিল না। খরচ কমানোর ব্যবস্থা হিসাবে, কর্বেটস লেনের পরিবর্তে সারের নরউডে লন্ডন অ্যান্ড ক্রয়ডন রেলওয়ের সাথে সংযোগ স্থাপনের জন্য অনুমোদন ১৮৩৭ সালে প্রদান করা হয়েছিল। যাইহোক, লন্ডন অ্যান্ড ব্রাইটন রেলওয়ে ১৮৩৭ সালে নরউড থেকে দক্ষিণ দিকে রেলপথ নির্মাণের জন্য অনুমোদন লাভ করে। সংসদের দ্বারা এটি প্রস্তাব করা হয়েছিল, যে এসইআর যদি আরও দক্ষিণে তার সংযোগস্থল তৈরি করে, তবে ১২ মাইল (১৯ কিমি) সমান্তরাল উপত্যকায় চলমান রেলপথসমূহ এড়িয়ে করা যেতে পারে। লন্ডন অ্যান্ড ব্রাইটন কোম্পানি রেলপথটি লাইনটি নির্মাণ করবে এবং এটি সম্পূর্ণ করার পরে এসইআর ক্রয় করবে। উভয় সংস্থাই উক্ত রুটে ট্রেন পরিচালনা করবে।  রোলিং স্টক এসই ট্রেনের ক্লাস ৩৭৫ ও ক্লাস ৩৭৬ ইলেক্ট্রোস্টার এবং পুরোনো ক্লাস ৪৬৫ ও ক্লাস ৪৬৬ নেটওয়ার্কার ইউনিটের বহর ব্যবহার করে পরিষেবাগুলি গঠিত হয়। পূর্বে সাউদার্ন দ্বারা পরিচালিত ক্লাস ৩৭৭ বা ক্লাস ৪৫৫ লন্ডন টার্মিনাস ও লন্ডন ব্রিজের মধ্যবর্তী রেলপথে পরিচালিত হত।  টীকা  তথ্যসূত্র  বিষয়শ্রেণী:কেন্টের রেল পরিবহন বিষয়শ্রেণী:যুক্তরাজ্যের বৈদ্যুতিক রেলপথ বিষয়শ্রেণী:ইংল্যান্ডের আদর্শ গেজ রেলপথ বিষয়শ্রেণী:লন্ডনের রেলপথ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত অপসারণ করা হল। পাতাটি দ্রুত অপসারণ করা হয়েছিলো।  এইরকম নিবন্ধে দ্রুত অপসারণ প্রস্তাবনা দিবেন। —শাকিল (আলাপ · অবদান) ১২:৪৮, ২৬ মার্চ ২০২৫ (ইউটিসি) :কাদরো স্পোর্টিং ক্লাব   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উইকিপিডিয়া স্থান পাওয়ার যোগ্য কি না? মোঃ মালেক ইসলাম (আলাপ) ২৩:৪৫, ২৩ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
এই নিবন্ধটিতে হিজরি ১ম শতাব্দীর আলিম বা ইসলামী শাস্ত্রের তাত্ত্বিক ও পণ্ডিতদের তালিকা তৈরি করা হয়েছে। হিজরি ১ শতাব্দীতে (৬২২-৭১৯ ঈসায়ী) মক্কা ও মদিনা ছিল জ্ঞান ও জ্ঞানীর কেন্দ্রবিন্দু। হিজরি ১ম শতাব্দীর আলিমদের মধ্যে সাহাবা এবং তাদের ছাত্র তাবেঈ, দুই প্রজন্ম বিদ্যমান ছিল।   তালিকা    সাহাবা  সাহাবিদের মধ্যে আলিম বা ধর্মতত্ত্ববিদের সংখ্যা অসংখ্য। এখানে কয়েকজনের নাম উল্লেখ করা হল।   আবু বকর  উমর ইবনুল খাত্তাব  উসমান ইবন আফ্‌ফান  আলি ইবন আবি তালিব  তালহা ইবনে উবাইদিল্লাহ  যুবাইর ইবনুল আওয়াম  আবদুর রহমান ইবনে আউফ  সাদ ইবনে আবি ওয়াক্কাস  সাঈদ ইবনে যায়িদ  আবু উবাইদা ইবনুল জাররাহ  আয়িশা  আবু হুরাইরাহ  আবদুল্লাহ ইবনে আব্বাস  আবদুল্লাহ ইবনে উমর  আবদুল্লাহ ইবনে মাসউদ  উবাই ইবনে কাব   তাবেঈ  হিজরি ১ম শতাব্দীতে মৃত্যু বরণকারী কয়েকজন তাবিঈর নাম উল্লেখ করা হল   আব্দুল্লাহ ইবনে খাব্বাব ইবনুল আরাত  কা'ব আল আহবার  উয়াইস আল কারণী  আলকামাহ ইবনে কায়স  আব্দুল্লাহ ইবনে সুওয়াব আবী মুসলিম আল খাওলানী  মাসরুক  উবাইদ ইবনে উমাইর  ইবনে কুতাইবাহ  মুস'আব ইবনে যুবাইর  আবু সালামাহ ইবনে আব্দুর রহমান  শুরায়হ আল কাযী  মুহাম্মাদ ইবনুল হানাফিয়্যা  আবু ইদ্রিস আল খাওলানী  সাঈদ ইবনে ফায়রুজ সাঈদ ইবনুল মুসায়্যিব  সাঈদ ইবনে যুবাইর  আলি ইবনুল হুসাইন ইবনে আলি যাইনুল আবিদীন  ইব্রাহিম আন-নাখাঈ  আব্দুল্লাহ ইবনে মুহায়রিজ  মদিনার প্রখ্যাত সাত ফুকাহা   আরও দেখুন   আলিম  তথ্যসূত্র   বিষয়শ্রেণী:৭ম শতাব্দীতে ইসলাম বিষয়শ্রেণী:৭ম শতাব্দীর ইসলাম ধর্মীয় নেতা বিষয়শ্রেণী:৮ম শতাব্দীতে ইসলাম বিষয়শ্রেণী:৮ম শতাব্দীর ইসলাম ধর্মীয় নেতা বিষয়শ্রেণী:ইসলামের মুসলিম পণ্ডিত বিষয়শ্রেণী:৭ম শতাব্দীর ইসলামের মুসলিম পণ্ডিত
থাম্ব|240x240পিক্সেল|অভ্যন্তরীণ দৃশ্য ওয়ার্ল্ড ট্রেড সেন্টার মন্ট্রিয়াল () একটি শপিং সেন্টার, অফিস এবং হোটেল কমপ্লেক্স যা মন্ট্রিয়াল, কুইবেক, কানাডার কর্তিয়ার ইন্টারন্যাশনাল দ্য মন্ট্রিল অঞ্চলে অবস্থিত।  ১৯৯২ সালে আর্কপ দ্বারা সম্পন্ন এই কমপ্লেক্সটি শহরের পুনর্নবীকরণ, স্থাপত্য সংরক্ষণ এবং পুনর্বাসনের একটি প্রধান উদাহরণ। এটি কয়েকটি ছোট ভিক্টোরিয়ান যুগের বাণিজ্যিক ভবনকে একত্রিত করেছে (যার মধ্যে রয়েছে শহরের ঐতিহাসিক ব্যাংক অব নোভা স্কটিয়া এবং কানাডা স্টিমশিপ লাইনস বিল্ডিং) এবং এগুলিকে একটি বৃহৎ গ্লাসড-ইন অ্যাট্রিয়াম দিয়ে ঘিরে রেখেছে, যা পূর্বে ফোর্টিফিকেশন লেন নামে পরিচিত ছিল।  কমপ্লেক্সের ভিতরে রয়েছে একটি বার্লিন প্রাচীরের অংশ, যা ১৯৯২ সালে শহরকে উপহার দেওয়া হয়। এছাড়া এতে রয়েছে একটি ঝর্ণা, যা ফরাসি স্থপতি এবং ভাস্কর দিউদোনে-বার্থেলেমি গুইবাল দ্বারা তৈরি। এটিও একই বছরে দান করা হয়। কমপ্লেক্সের অপর প্রান্তে মন্ট্রিয়াল ইন্টারকন্টিনেন্টাল হোটেল অবস্থিত।  বাইরের দিক থেকে এটি একটি ঐতিহাসিক মন্ট্রিল ব্যবসায়িক ব্লকের মতো মনে হয়, যেখানে বিভিন্ন শৈলীর ভবন রয়েছে। ভিতরে ঢুকলে বিশাল খোলা স্থান, প্রতিফলিত জলাধার, ক্যাফে, বুটিক এবং অন্যান্য বৈচিত্র্যময় সেবা দেখা যায়। অভ্যন্তরটি একটি প্রশস্ত ভলিউম এবং প্রাকৃতিক আলো দ্বারা একত্রিত হয়েছে, যা প্রথম দেখায় অনভিজ্ঞদের জন্য সম্পূর্ণ অপ্রত্যাশিত মনে হয়।  এই কেন্দ্রটি মন্ট্রিয়ালের আন্ডারগ্রাউন্ড সিটি এবং স্কোয়ার-ভিক্টোরিয়া-ওএসি মেট্রো স্টেশনের সাথে পশ্চিম দিকে এবং প্লাস দ’আর্মস এবং প্লাস রিওপেলের সাথে পূর্ব দিকে সংযুক্ত।থাম্ব|240x240পিক্সেল| অভ্যন্তরভাগ   বহিঃসংযোগ    মন্ট্রিল ওয়ার্ল্ড ট্রেড সেন্টার - ৭৪৭ ভিক্টোরিয়া স্কোয়ার  ওয়ার্ল্ড ট্রেড সেন্টার  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ওয়ার্ল্ড ট্রেড সেন্টারসমূহ